**Verejný obstarávateľ: Ministerstvo spravodlivosti Slovenskej republiky**

 **Račianska 71, 813 11 Bratislava 1**

**SÚŤAŽNÉ PODKLADY**

**Predmet zákazky:**

**Plán obnovy a odolnosti – HyperV cluster – serverovská farma**

Nadlimitná zákazka

Verejná súťaž

podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní”)

Súťažné podklady schválil:

 JUDr. Dominik Okenica generálny tajomník služobného úradu

Finančné krytie a vecný súlad s rozpočtom, súlad s § 7 zák. č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov potvrdzuje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mgr. Zuzana Schűrer Piovarčiová

 generálna riaditeľka

 sekcie ekonomiky a správy

Osoby zodpovedné za špecifikáciu predmetu zákazky, podmienky účasti, zmluvné požiadavky na uchádzača a spôsob hodnotenia ponúk:

 Juraj Hušek, MBA

 generálny riaditeľ

 sekcie informatiky a riadenia projektov

#

# **OBSAH SÚŤAŽNÝCH PODKLADOV**

## A.1 Pokyny pre uchádzačov/záujemcov

1. Identifikácia verejného obstarávateľa
2. Predmet zákazky
3. Rozdelenie predmetu zákazky
4. Variantné riešenie
5. Miesto poskytnutia a predmetu zákazky
6. Trvanie zmluvy alebo lehoty poskytnutia služieb
7. Zdroj finančných prostriedkov
8. Lehota viazanosti ponuky
9. Komunikácia medzi verejným obstarávateľom a uchádzačmi alebo záujemcami
10. Vysvetlenie a doplnenie dokumentov potrebných na vypracovanie ponuky a na preukázanie splnenia podmienok účasti
11. Obhliadka miesta poskytnutia predmetu zákazky
12. Jazyk ponuky
13. Mena a ceny uvádzané v ponuke
14. Zábezpeka
15. Vyhotovenie a obsah ponuky
16. Predloženie ponuky
17. Miesto a lehota na predkladania ponúk
18. Otváranie ponúk
19. Vyhodnotenie ponúk
20. Vyhodnotenie splnenia podmienok účasti
21. Dôvernosť verejného obstarávania a ochrana osobných údajov
22. Informácia o výsledku vyhodnotenia ponúk
23. Uzavretie zmluvy
24. Zrušenie použitého postupu zadávania zákazky
25. Využitie subdodávateľov a pravidlá pre zmenu subdodávateľov počas plnenia zmluvy
26. Ďalšie informácie

## A.2 Vzor štruktúrovaného rozpočtu ceny zmluvy

## A.3 Kritériá na vyhodnotenie ponúk a pravidlá ich uplatnenia

 FORMULÁR návrhu uchádzača na plnenie kritérií na vyhodnotenie ponúk

## A.4 Podmienky účasti

## B.1 Opis predmetu zákazky

## B.2 Spôsob určenia ceny

## B.3 Obchodné podmienky poskytnutia predmetu zákazky

 **B.4 Jednotný európsky dokument**

## Prílohy:

## Č.1: Formuláre Vyhlásení uchádzača a plnomocenstiev uchádzača

1A vyhlásenia uchádzača

1B plnomocenstvo pre člena skupiny dodávateľov

1C plnomocenstvo pre osobu konajúcu za lídra skupiny dodávateľov

1D plnomocenstvo pre osobu konajúcu za uchádzača/člena skupiny dodávateľov

**Č. 2: Návrh Kúpnej zmluvy** (tvorí samostatný dokument)

# **A.1 POKYNY PRE UCHÁDZAČOV/ZÁUJEMCOV**

Ministerstvo spravodlivosti Slovenskej republiky, Račianska ul. 71, 813 11 Bratislava 1, IČO: 00 166 073 je verejným obstarávateľom podľa § 7 ods. 1 písm. a) zákona o verejnom obstarávaní.

**Zadávanie** tejto zákazky sa realizuje systémom elektronického verejného obstarávania prostredníctvom informačného systému JOSEPHINE umiestnenom na webovej adrese: <https://josephine.proebiz.com> .

Komunikácia medzi verejným obstarávateľom a záujemcami/uchádzačmi sa uskutočňuje v tomto verejnom obstarávaní elektronickou formou, ktorá zabezpečí trvale zachytenie ich obsahu, prostredníctvom informačného systému JOSEPHINE. Spôsob predloženia ponuky, registrácia do systému JOSHEPHINE, informácie ohľadom komunikácie a výmeny informácií vo verejnom obstarávaní sú podrobne vymedzené v tejto časti súťažných podkladov.

## Identifikácia verejného obstarávateľa

Názov organizácie: Ministerstvo spravodlivosti Slovenskej republiky

Adresa sídla: Račianska ul. 71, 813 11 Bratislava 1

Krajina: Slovenská republika

Právna forma: rozpočtová organizácia

IČO: 00 166 073

Kontaktná osoba verejného obstarávateľa určená pre styk so záujemcami/uchádzačmi:

Mgr Pavol Čutka, e-mail: pavol.cutka@justice.sk

Tel.: +421 2 888 91 156

## Predmet zákazky

* 1. Názov predmetu zákazky: Plán obnovy a odolnosti – HyperV cluster – serverovská farma
	2. Stručný opis zákazky:

Predmetom zákazky je dodávka hardvéru a softvéru pre serverovskú farmu s virtualizáciou Hyper – V v cluster prevedení a virtualizáciou vSphere.

**Predpokladaná hodnota zákazky (bez DPH) : 1 135 262,72.**

* 1. Spoločný slovník obstarávania (CPV):

Hlavný predmet:

Hlavný slovník:

30211200-3 - Technické vybavenie sálových počítačov

Doplňujúce predmety

Hlavný slovník kód CPV:

48820000-2 - Servery

30233141-1 - Nadbytočné pole nezávislých diskov (RAID)

* 1. Podrobné vymedzenie predmetu zákazky:

Opis predmetu zákazky, technické požiadavky tvorí samostatnú časť súťažných podkladov B.1 Opis predmetu zákazky.

## Rozdelenie predmetu zákazky

* 1. Predmet zákazky nie je rozdelený na časti. Uchádzač predloží ponuku na celý predmet zákazky. Verejný obstarávateľ nerozdelil zákazku na časti vzhľadom na povahu predmetu zákazky, ktorým
	je dodanie zariadení a softvéru, ktorý je súčasťou daných zariadení. Predmetná dodávka bude vytvorená, prevádzkovaná a udržiavaná ako jeden celok. Dodanie predmetu zákazky, montáž
	a aktivácia sú úzko späté a nie je možné ich rozdeliť.

## Variantné riešenie

* 1. Verejný obstarávateľ nepovoľuje predloženie variantných riešení. Na variantné riešenia, ktoré neboli povolené, sa neprihliada.

## Miesto poskytnutia predmetu zákazky

* 1. Miesto poskytnutia predmetu zákazky: DataCentrum, Kopčianska 92, Bratislava.

NUTS kód: SK01 Slovenská republika

## Trvanie zmluvy alebo lehoty poskytnutia služieb

* 1. Verejný obstarávateľ uzavrie na základe tohto verejného obstarávania kúpnu zmluvu podľa § 409
	a nasl. zákona č. 513/1991 Zb. Obchodný zákonník v znení neskorších predpisov a zároveň (ďalej len „Obchodný zákonník“), (ďalej len „zmluva“).
	2. Trvanie zmluvy alebo lehota poskytnutia služby/dodania tovaru: termín dodania je do 5 mesiacov od účinnosti zmluvy.
	3. Podrobné vymedzenie zmluvných podmienok na poskytnutie požadovaného predmetu zákazky je uvedené v časti súťažných podkladov B.3 Obchodné podmienky POSKYTNUTIA predmetu zákazky, vrátane časti súťažných podkladov B.1 Opis predmetu zákazky a časti súťažných podkladov B.2 Spôsob určenia ceny.

## Zdroj finančných prostriedkov

* 1. Predmet zákazky bude financovaný z Plánu obnovy a odolnosti. Lehota splatnosti faktúr je 60 dní od doručenia.
	2. Podrobné informácie o platbách a lehota splatnosti faktúr sú uvedené v časti B.3 Obchodné podmienky POSKYTNUTIA predmetu zákazky.
	3. Verejný obstarávateľ neposkytuje preddavky ani zálohy.

## Lehota viazanosti ponuky

* 1. Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom.
	2. Lehota viazanosti ponúk je verejným obstarávateľom stanovená **v bode IV.2.6) Oznámenia o vyhlásení verejného obstarávania.**
	3. Verejný obstarávateľ oznámi uchádzačom predpokladanú zmenu lehoty viazanosti ponúk. Uchádzači sú svojou ponukou viazaní do uplynutia verejným obstarávateľom oznámenej lehoty viazanosti ponúk, vrátane zmenenej lehoty viazanosti ponúk.

##  Komunikácia medzi verejným obstarávateľom a uchádzačmi alebo záujemcami

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	3. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE a zároveň v profile verejného obstarávateľa na webovej stránke Úradu pre verejné obstarávanie uverejní <https://www.uvo.gov.sk/vyhladavanie-profilov/zakazky/673> odkaz na tieto dokumenty alebo samotné dokumenty.
	6. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 9 b) zákona o verejnom obstarávaní.

## Vysvetlenie a doplnenie dokumentov potrebných na vypracovanie ponuky a na preukázanie splnenia podmienok účasti

* 1. V prípade nejasností alebo potreby objasnenia informácií potrebných na vypracovanie ponuky a na preukázanie splnenia podmienok účasti uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácií k súťažným podkladom poskytnutej verejným obstarávateľom v lehote na predkladanie ponúk, môže záujemca požiadať o ich vysvetlenie – písomnou formou elektronicky prostredníctvom komunikačného rozhrania systému JOSEPHINE. Iné spôsoby komunikácie nebudú slúžiť na vysvetľovanie, ale iba na výmenu informácií všeobecného charakteru napr. potvrdenie funkčnosti systému, overenie doručenia a pod..
	2. V žiadosti musí byť zrejmá identifikácia záujemcu (najmä: obchodný názov, sídlo a adresa, telefonický kontakt, e-mailová adresa, kontaktná osoba a pod. – podľa požiadaviek funkcionality systému JOSEPHINE).
	3. Vysvetlenie informácií potrebných na vypracovanie ponuky, návrhu a na preukázanie splnenia podmienok účasti uvedených v oznámení o vyhlásení verejného obstarávania alebo v súťažných podkladoch verejný obstarávateľ podľa ustanovenia § 48 zákona o verejnom obstarávaní bezodkladne poskytne všetkým záujemcom, ktorí sú mu známi prostredníctvom systému JOSEPHINE, najneskôr však šesť (6) dní pred uplynutím lehoty na predkladanie ponúk, za predpokladu, že o vysvetlenie sa požiada dostatočne vopred. O odoslaní vysvetlenia budú všetci záujemcovia zaregistrovaní v systéme JOSEPHINE upozornení notifikačným e-mailom systému JOSEPHINE.
	4. Súťažné podklady, doplnenie súťažných podkladov a vysvetľovania verejný obstarávateľ zverejní v systéme JOSEPHINE na webovej adrese: [www.josephine.proebiz.com](http://www.josephine.proebiz.com), čím verejný obstarávateľ umožní neobmedzený a priamy prístup k súťažným podkladom a vysvetľovaniu.

## Obhliadka miesta poskytnutia predmetu zákazky

* 1. Obhliadka miesta poskytnutia predmetu zákazky nie je potrebná.

## Jazyk ponuky

* 1. Ponuky a ďalšie doklady a dokumenty vo verejnom obstarávaní musia byť predložené v štátnom t. j. v slovenskom jazyku. Ak je ponuka, doklad alebo dokument vyhotovený v cudzom jazyku, musia byť predložené spolu s ich úradným prekladom do štátneho jazyka, t. j. do slovenského jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka, t. j. slovenského jazyka.

## Mena a ceny uvádzané v ponuke

* 1. Uchádzačom navrhovaná cena v ponuke bude vyjadrená v eurách.
	2. Cena bude spracovaná podľa časti súťažných podkladov B.2 Spôsob určenia ceny.

## Zábezpeka

Zábezpeka sa nevyžaduje.

## Vyhotovenie a obsah ponuky

* 1. Verejná súťaž sa zadáva v súlade s § 66 ods. 7 písm. b) zákona o verejnom obstarávaní,
	t. j. vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk
	**(tzv. superreverzná VS)**, a teda uchádzač predloží všetky dokumenty spoločne v jednej elektronickej ponuke.
	2. Ponuka je **vyhotovená elektronicky** v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese: <https://josephine.proebiz.>com. Spôsob predloženia ponuky do systému JOSEPHINE je uvedený v bode 16 týchto súťažných podkladov.
	3. Doklady a dokumenty tvoriace obsah ponuky, požadované v oznámení o vyhlásení verejného obstarávania a v týchto súťažných podkladoch, **môžu byť v ponuke predložené aj ako kópie dokladov vrátane kópií v elektronickej podobe**. Odporúčaný formát naskenovaných dokladov alebo dokumentov je „PDF“.
	4. Ponuka predložená uchádzačom obsahuje:
		1. **obsah ponuky** s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača,
		v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny. Ak bude podpisovať doklady a dokumenty osoba oprávnená konať za uchádzača je potrebné doložiť úradne overené splnomocnenie o oprávnení konať za uchádzača,
		2. **identifikačné údaje uchádzača** (v prípade skupiny dodávateľov za každého člena skupiny dodávateľov): obchodné meno/názov, sídlo alebo miesto podnikania, meno, priezvisko
		a funkcia štatutárneho orgánu/členov štatutárneho orgánu uchádzača, právna forma, IČO, IČ DPH, DIČ, bankové spojenie, číslo bankového účtu, kontaktnú osobu, tel. číslo kontaktnej osoby , e-mail kontaktnej osoby, internetová adresa,
		3. **vyhlásenia uchádzača** **a plnomocenstvá uchádzača** – vyplnené formuláre podľa prílohy
		č. 2 týchto súťažných podkladov.

**Uchádzač predloží podpísané vyhlásenie** – vyplnený/é formulár/e podľa prílohy
č. 2 týchto súťažných podkladov.

* + 1. **potvrdenia, doklady a dokumenty, prostredníctvom ktorých uchádzač preukazuje splnenie podmienok účasti** vo verejnom obstarávaní, požadované v oznámení o vyhlásení verejného obstarávania a súťažných podkladoch uvedené v časti A.4 Podmienky účasti.

V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný doklady alebo ich kópie (vrátane úradných prekladov) naskenovať a vložiť ich do systému JOSEPHINE ako súčasť ponuky.

V prípade, že sú doklady ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Ustanovenia zákona týkajúce sa preukazovania splnenia podmienok účasti - osobného postavenia prostredníctvom zoznamu hospodárskych subjektov týmto nie sú dotknuté.

Potvrdenia, doklady a dokumenty, prostredníctvom ktorých uchádzač preukazuje splnenie podmienok účasti vo verejnom obstarávaní, požadované v oznámení o vyhlásení verejného obstarávania a súťažných podkladoch môžu byť podľa § 39 zákona o verejnom obstarávaní predbežne nahradené Jednotným európskym dokumentom.

V prípade ak uchádzač v súlade s § 39 zákona o verejnom obstarávaní predbežne nahradí doklady na preukázanie splnenia podmienok účasti určených verejným obstarávateľom vyplní Jednotný európsky dokument Ak sú požadované doklady na preukázanie splnenia podmienok účasti priamo a bezplatne prístupné v elektronických databázach, uchádzač
v príslušnej časti JED-u uvedie aj informácie potrebné na prístup do týchto elektronických databáz, najmä internetovú adresu príslušnej elektronickej databázy, akékoľvek identifikačné údaje a súhlasy potrebné na prístup do príslušnej databázy. Verejný obstarávateľ nevyžaduje, aby uchádzač v prípade subdodávateľov, ktorých kapacity nevyužíva na preukázanie splnenia podmienok účasti, v častiach II a III formuláru jednotného európskeho dokumentu uviedol informácie o takýchto subdodávateľoch. Informácie
a pokyny na vyplnenie tohto formulára sú zverejnené na webovom sídle Úradu pre verejné obstarávanie <https://www.uvo.gov.sk/zaujemcauchadzac/jednotny-europsky-dokument-604.html>). Uchádzač, ktorý sa verejného obstarávania zúčastňuje **samostatne** a ktorý **nevyužíva** zdroje a/alebo kapacity iných osôb na preukázanie splnenia podmienok účasti, vyplní a predloží **jeden** jednotný európsky dokument. Uchádzač, ktorý sa verejného obstarávania zúčastňuje samostatne, ale **využíva zdroje** **a/alebo kapacity iných osôb
na preukázanie splnenia podmienok účasti**, vyplní a predloží jednotný európskydokument za svoju osobu spolu s vyplneným **samostatným/i** jednotným/i európskym/i dokumentom/i,ktorý/é obsahuje/ú príslušné informácie pre **každú z osôb, ktorých zdroje a/alebo kapacity využíva** uchádzač na preukázanie splnenia podmienok účasti. V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží **samostatný jednotný európsky dokument** s požadovanými informáciami za **každého** člena skupiny dodávateľov.

* + 1. **obchodné podmienky** dodania predmetu zákazky (návrhy zmlúv vrátane príloh v jednom vyhotovení) podľa časti súťažných podkladov *B.3 OBCHODNÉ PODMIENKY POSKYTNUTIA PREDMETU ZÁKAZKY*,
		2. **cenová ponuka,** podľa časti A.2 týchto súťažných podkladov (uchádzač predloží vyplnené a podpísané tabuľky )
		3. **vyplnený návrh na plnenie kritérií** **na vyhodnotenie ponúk**, ktorý je uvedený v časti súťažných podkladov A.3 Kritériá na vyhodnotenie ponúk a pravidlá ich uplatnenia podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch,
		4. **informácie a dokumenty, prostredníctvom ktorých uchádzač preukazuje splnenie požiadaviek verejného obstarávateľa na predmet zákazky** – požadované v časti súťažných podkladov B.1 OPIS PREDMETU ZÁKAZKY. Opis predmetu zákazky musí obsahovať u každého tovaru jednoznačnú informáciu, či tovar tvoriaci ponúkaný predmet plnenia spĺňa požadované funkčné charakteristiky, technické parametre a ďalšie požiadavky uvedené
		v týchto súťažných podkladoch, resp. informáciu, ktoré charakteristiky, parametre
		a požiadavky sú rozdielne oproti požadovaným, s uvedením ich hodnoty. Pri každom dodávanom tovare bude uvedené obchodné meno výrobcu a model. Dokument musí byť podpísaný uchádzačom alebo osobou oprávnenou konať za uchádzača.
	1. Všetky náklady a výdavky spojené s prípravou, spracovaním a predložením ponuky znáša záujemca/uchádzač bez akéhokoľvek finančného nároku voči verejnému obstarávateľovi bez ohľadu na výsledok verejného obstarávania.

## Predloženie ponuky

* 1. Každý uchádzač môže vo verejnom obstarávaní **predložiť iba jednu ponuku**, buď samostatne sám
	za seba alebo ako člen skupiny dodávateľov. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
	2. Uchádzač predkladá ponuku v **elektronickej podobe** do systému JOSEPHINE umiestnenom
	na webovej adrese: <https://josephine.proebiz.com> a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.

16.3 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

16.4 Ponuka uchádzača predložená po uplynutí lehoty na predkladanie ponúk sa elektronicky neotvorí.

16.5 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

16.6 **V prípade, že uchádzač predloží listinnú ponuku, verejný obstarávateľ na ňu nebude prihliadať.**

16.7 Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

**16.8 Autentifikácia uchádzača**

16.8.1 Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID).

16.8.2 Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.
2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.
3. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.
4. počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. **Lehota na tento úkon sú obvykle
3 pracovné dni a je potrebné s touto lehotou počítať pri vkladaní ponuky.**

16.8.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde
v záložke „Ponuky a žiadosti“.

## Miesto a lehota na predkladanie ponúk

* 1. Lehotu na predkladanie ponúk verejný obstarávateľ stanovil **do 20.01.2023 do 10:00** miestneho času. Uchádzač predloží ponuku v elektronickej podobe do systému JOSEPHINE, umiestnenej na webovej adrese: <https://josephine.proebiz.com>

##  Otváranie ponúk

* 1. Otváranie ponúk sa uskutoční dňa 20.01.2023 o 10:30 hod. miestneho času elektronicky na mieste, t. j. v rámci systému JOSPEHINE. Miestom pre sprístupnenie ponúk je webová adresa: <https://josephine.proebiz.com> a totožná záložka ako pri predkladaní ponúk. Prostredníctvom funkcionality systému JOSPEHINE sa online sprístupnia ponuky uchádzačov, ktorí predložili ponuky v lehote na predkladanie ponúk v to rozsahu § 52 ods. 2 zákona o verejnom obstarávaní
	2. Verejný obstarávateľ prostredníctvom funkcionality systému JOSEPHINE na to určenej, umožní účasť na otváraní ponúk ich sprístupnením všetkým uchádzačom, ktorí predložili ponuku v lehote
	na predkladanie ponúk a určeným spôsobom komunikácie.
	3. Priebeh otvárania ponúk, okruh oprávnených osôb a rozsah sprístupnených informácií o predložených ponukách sa riadi príslušnou funkcionalitou JOSEPHINE a zákonom o verejnom obstarávaní.
	4. V rámci online sprístupnenia ponúk podľa bodu 18.1, 18.2 a 18.3 týchto súťažných podkladov, komisia prostredníctvom funkcionality systému JOSPEHINE na to určenej, zverejní počet predložených ponúk a návrhy na plnenie kritérií, ktoré sa dajú vyjadriť číslom. Ostatné údaje uvedené v ponuke
	sa nezverejňujú.
	5. Verejný obstarávateľ najneskôr do piatich pracovných dní odo dňa otvárania ponúk pošle elektronicky, spôsobom určeným funkcionalitou systému JOSEPHINE všetkým uchádzačom, ktorí predložili ponuku v lehote na predkladanie ponúk a určeným spôsobom komunikácie, zápisnicu z otvárania ponúk.

## Vyhodnotenie ponúk

* 1. Verejný obstarávateľ rozhodol v súlade s § 66 ods. 7 písm. b) zákona o verejnom obstarávaní,
	že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

Vyhodnotenie ponúk je neverejné. Komisia vyhodnotí ponuky z hľadiska splnenia požiadaviek verejného obstarávateľa na predmet zákazky a v prípade pochybností overí správnosť informácií a dôkazov, ktoré poskytli uchádzači. Komisia posúdi tiež zloženie zábezpeky.

* 1. V prípade nezrovnalosti alebo nejasnosti v informáciách alebo dôkazoch, ktoré uchádzač poskytol, písomne prostredníctvom komunikačného rozhrania systému JOSEPHINE požiada komisia
	o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
	2. Zodpovednosť za údaje uvedené v ponuke nesie uchádzač.
	3. Ak sa pri tejto zákazke javí ponuka ako mimoriadne nízka vo vzťahu k predmetu zákazky, komisia písomne prostredníctvom komunikačného rozhrania systému JOSEPHINE požiada uchádzača
	o podrobnosti týkajúce sa tej časti ponuky, ktoré sú pre jej cenu podstatné v zmysle § 53 ods. 2 zákona o verejnom obstarávaní. Uchádzač musí doručiť odôvodnenie mimoriadne nízkej ponuky
	do 5 pracovných dní odo dňa doručenia žiadosti v systéme JOSEPHINE, pokiaľ komisia neurčí dlhšiu lehotu.
	4. V prípade, ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá
	v súlade s pravidlami vnútorného trhu Európskej únie, inak verejný obstarávateľ vylúči ponuku
	z verejného obstarávania.
	5. Komisia zohľadní vysvetlenie ponuky uchádzačom v súlade s požiadavkou podľa zákona o verejnom obstarávaní alebo odôvodnenie mimoriadne nízkej ponuky uchádzačom, ktoré vychádza
	z predložených dôkazov.

## Vyhodnotenie splnenia podmienok účasti

* 1. Komisia vykoná vyhodnotenie splnenia podmienok účasti v súlade s oznámením o vyhlásení verejného obstarávania a súťažných podkladov po vyhodnotení ponúk na základe kritérií na vyhodnotenie ponúk a vyhodnotení splnenia požiadaviek na predmet zákazky.. Komisia bude pri vyhodnotení splnenia podmienok účasti postupovať v súlade s § 40 zákona o verejnom obstarávaní.
	2. Splnenie podmienok účasti uchádzačov bude komisia posudzovať z dokladov predložených podľa požiadaviek uvedených v oznámení o vyhlásení verejného obstarávania a súťažných podkladov.
	3. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti v zmysle § 37 zákona o verejnom obstarávaní:
* ktoré sa týkajú osobného postavenia za každého člena skupiny osobitne (splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len
vo vzťahu k tej časti predmetu zákazky, ktorú má zabezpečiť),
* ktoré sa týkajú finančného a ekonomického postavenia, technickej spôsobilosti alebo odbornej spôsobilosti za všetkých členov skupiny spoločne.
	1. Ak z predložených dokladov nemožno posúdiť ich platnosť alebo splnenie podmienky účasti verejný obstarávateľ písomne prostredníctvom komunikačného rozhrania systému JOSEPHINE požiada uchádzača o vysvetlenie alebo doplnenie predložených dokladov. Verejný obstarávateľ môže v súvislosti s dôvodom na vylúčenie podľa § 40 ods. 6 zákona o verejnom obstarávaní písomne požiadať uchádzača o vysvetlenie. Uchádzač musí doručiť prostredníctvom komunikačného rozhrania systému JOSEPHINE vysvetlenie alebo požadované doplnenie predložených dokladov do dvoch pracovných dní odo dňa odoslania žiadosti, ak verejný obstarávateľ neurčil dlhšiu lehotu.
	2. V prípade, ak by komisia skonštatovala, že uchádzač nesplnil stanovené podmienky účasti, verejný obstarávateľ bezodkladne písomne prostredníctvom komunikačného rozhrania systému JOSEPHINE upovedomí uchádzača o tom, že bol z verejného obstarávania vylúčený s uvedením dôvodu vylúčenia a lehoty, v ktorej môže doručiť námietky podľa § 170 ods. 3 písm. d) zákona o verejnom obstarávaní.

## Dôvernosť verejného obstarávania a ochrana osobných údajov

* 1. Verejný obstarávateľ je podľa § 22 zákona o verejnom obstarávaní povinný zachovávať mlčanlivosť
	o informáciách označených ako dôverné, ktoré mu uchádzač alebo záujemca poskytol; **na tento účel uchádzač alebo záujemca označí, ktoré skutočnosti považuje za dôverné. Verejný obstarávateľ žiada, aby ponuka uchádzača obsahovala uchádzačom vypracovaný zoznam všetkých informácií ktoré
	sú dôverné s identifikáciou čísla strany, čísla odseku, bodu a textu obsahujúceho informácie, ktoré sú dôverné.**
	2. Za dôverné informácie je na účely tohto zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny
	a vzory.
	3. Členovia komisie, ktorí vyhodnocujú ponuky, nesmú poskytovať počas vyhodnocovania ponúk informácie o obsahu ponúk. Na členov komisie sa vzťahujú povinnosti podľa predchádzajúcich bodov 21.1, 21.2 (§ 22 zákona o verejnom obstarávaní). Na tento účel uchádzač/záujemca podľa § 22 ods. 4 zákona o verejnom obstarávaní označí, ktoré informácie sú podľa predchádzajúcich bodov dôverné. Týmto nie sú dotknuté ustanovenia zákona o verejnom obstarávaní, ukladajúce povinnosť verejnému obstarávateľovi oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa tohto zákona a tiež povinnosti zverejňovania zmlúv podľa osobitného predpisu.
	4. Verejný obstarávateľ spracúva osobné údaje v súlade s Nariadením Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov. Informácia o spracúvaní osobných údajov je zverejnená na www.justice.gov.sk .
	5. Verejný obstarávateľ má za to, že predložením ponuky uchádzač zabezpečil aj súhlasy všetkých ostatných dotknutých osôb (subdodávateľov, osôb poskytujúcich prísľub tretej osoby) so spracovaním osobných údajov uvedených v predloženej ponuke podľa Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, v prípade, ak to bolo potrebné. Uvedené platí aj pre prípad, keď ponuku predkladá skupina dodávateľov.

## Informácia o výsledku vyhodnotenia ponúk

* 1. Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ po vyhodnotení ponúk vyhodnotí splnenie podmienok účasti uchádzačovi, ktorý
	sa umiestnil na prvom mieste v poradí. Ak dôjde k vylúčeniu tohto uchádzača, vyhodnotí sa následne splnenie podmienok účasti ďalšieho uchádzača v poradí a zároveň sa vyhodnotí aj  splnenie požiadaviek na predmet zákazky tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Verejný obstarávateľ prostredníctvom komunikačného rozhrania systému JOSPEHINE požiada uchádzača o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40 zákona o verejnom obstarávaní.
	2. Verejný obstarávateľ po vyhodnotení ponúk, po skončení postupu podľa bodu 22.1 týchto súťažných podkladov a po odoslaní všetkých oznámení o vylúčení uchádzača bezodkladne prostredníctvom komunikačného rozhrania systému JOSEPHINE oznámi všetkým dotknutým uchádzačom, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi oznámi, že verejný obstarávateľ jeho ponuku prijíma. Súčasne ostatným neúspešným uchádzačom oznámi, že neuspeli,
	s uvedením dôvodu, resp. dôvodov neprijatia ich ponuky a identifikácie úspešného uchádzača, informácie o charakteristikách a výhodách jeho ponuky, výsledok vyhodnotenia splnenia podmienok účasti u úspešného uchádzača a lehotu, v ktorej môže byť doručená námietka podľa zákona o verejnom obstarávaní.

## Uzavretie zmluvy

* 1. Postup pri uzatvorení Zmluvy s úspešným uchádzačom, ktorého ponuka bude prijatá sa bude riadiť ustanovením § 56 zákona o verejnom obstarávaní.
	2. Uzavretá Zmluva nesmie byť v rozpore so súťažnými podkladmi a s ponukou predloženou úspešným uchádzačom.
	3. **Verejný obstarávateľ nesmie uzavrieť zmluvy s uchádzačom alebo uchádzačmi, ktorí podľa § 11 ods. 1 zákona o verejnom obstarávaní majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaných v registri partnerov verejného sektora je osoba uvedená v § 11 ods. 1 písm. c) zákona o verejnom obstarávaní. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene
	a doplnení niektorých zákonov (ďalej len „zákon o registri partnerov verejného sektora“). Uchádzač je povinný pred uzatvorením zmluvy pristúpiť k overeniu identifikácie konečného užívateľa výhod, ak nie je daná výnimka podľa § 11 ods. 3 zákona o registri partnerov verejného sektora.**
	4. Verejný obstarávateľ vyžaduje, aby úspešný uchádzač v Zmluve najneskôr v čase ich uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	5. Úspešný uchádzač pred podpisom Zmluvy, ktorá bude výsledkom tohto verejného obstarávania bude povinný:

uviesť údaje o všetkých známych subdodávateľoch, podiel plnenia zo zmluvy v % vyjadrení, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade s § 41 ods. 3 zákona o verejnom obstarávaní, v prípade,
že uchádzač zabezpečuje realizáciu predmetu zákazky subdodávateľmi. Tieto údaje sa stanú prílohou v Zmluve o dielo ako aj v Servisnej zmluve,

mať v registri partnerov verejného sektora zapísaných konečných užívateľov výhod v súlade s bodom 22.3,

v prípade skupiny dodávateľov – predložiť zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.

## Zrušenie použitého postupu zadávania zákazky

* 1. V prípade zrušenia verejného obstarávania, verejný obstarávateľ bude postupovať v zmysle ustanovenia § 57 zákona o verejnom obstarávaní.
	2. Verejný obstarávateľ upovedomí uchádzačov o zrušení použitého postupu verejného obstarávania
	s uvedením dôvodu zrušenia a oznámi postup, ktorý použije pri zadávaní zákazky na pôvodný predmet zákazky.

## Využitie subdodávateľov a pravidlá pre zmenu subdodávateľov počas plnenia zmluvy

* 1. Pri využití subdodávateľov sa bude postupovať v súlade s § 41 zákona o verejnom obstarávaní.
	2. Využitie subdodávateľov a pravidlá pre zmenu subdodávateľov počas plnenia zmlúv, sú uvedené
	v návrhu Zmluvy ktoré sú uvedené v časti súťažných podkladov B.3 Obchodné podmienky poskytnutia predmetu zákazky.

## Ďalšie informácie

* 1. Verejný obstarávateľ si vyhradzuje právo overenia všetkých skutočností uvedených v ponukách uchádzačov bez predchádzajúceho súhlasu uchádzačov.
	2. Proces tohto verejného obstarávania, ktorý osobitne neupravujú tieto súťažné podklady, sa riadi príslušnými ustanoveniami zákona o verejnom obstarávaní.

# **A.2 VZOR ŠTRUKTÚROVANÉHO ROZPOČTU CENY ZMLUVY**

## A.2.1 VZOR ŠTRUKTÚROVANÉHO ROZPOČTU CENY ZMLUVY

|  |  |  |  |  |  |  |  |
| --- | --- | --- | --- | --- | --- | --- | --- |
| ***p.č.*** | ***Tech. zariadenie*** | ***Počet*** | ***Jednotková cena za HW/licenciu bez DPH\*\**** | ***Jednotková cena za podporu/záruku bez DPH\*\**** | ***Jednotková cena bez DPH*** | ***Celková cena bez DPH*** | ***Celková cena s DPH*** |
| *1.* | *Blade šasi* | *.... ks\** |  |  |  |  |  |
| *2.* | *Blade server* | *12 ks* |  |  |  |  |  |
| *3.* | *Licencie operačného systému* | *1 ks* |  |  |  |  |  |
| *4.* | *Licencie virtualizácie vSphere* | *1 ks* |  |  |  |  |  |
| *5.* | *Diskové pole* | *1* |  |  |  |  |  |
| *6.* | *FC SAN prepínač* | *2 ks* |  |  |  |  |  |

\* je požadovaný 1ks ale je možné zabezpečiť aj dodaním 2 ks šasi s minimálne šiestimi pozíciami pre blade servre - **(doplní sa po ukončení VO na základe víťaznej ponuky)**

 \*\* v prípade že nie je možné samostatne vyčísliť HW/licenciu a podporu, tak sa nevypĺňa

#  **A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA**

1. Komisia zriadená verejným obstarávateľom v súlade so zákonom o verejnom obstarávaní vyhodnotí ponuky uchádzačov, ktoré neboli vylúčené, podľa kritérií určených v oznámení o vyhlásení verejného obstarávania a na základe pravidiel ich uplatnenia určených v týchto súťažných podkladoch.
2. Kritérium na vyhodnotenie ponúk:

Verejný obstarávateľ v súlade s § 44 ods. 3 písm. c) zákona o verejnom obstarávaní vyhodnotí ponuky
na základe  najnižšej celkovej ceny s DPH v EUR. Verejný obstarávateľ vyhodnotí ponuky na základe uchádzačmi vyplneného dokumentu s názvom „Formulár návrhu uchádzača na plnenie kritérií
na vyhodnotenie ponúk“, podľa vzoru priloženého nižšie k tejto časti súťažných podkladov.

## FORMULÁR NÁVRHU UCHÁDZAČA NA PLNENIE KRITÉRIÍ NA VYHODNOTENIE PONÚK

1. **Základné údaje:**

Názov, obchodné meno uchádzača:

Sídlo uchádzača:

IČO uchádzača:

 *(v prípade skupiny dodávateľov za každého člena skupiny dodávateľov)*

1. **Kritérium na vyhodnotenie ponúk:**

Celková cena s DPH

**NAJNIŽŠIA CENA**

|  |  |
| --- | --- |
| **Kritérium na hodnotenie ponúk** | **Plnenie** |
| Celková cena s DPH |  |

Platca DPH: áno – nie

(ak uchádzač nie je platcom DPH, uvedie túto skutočnosť ako súčasť tohto návrhu)

1. **Čestné prehlásenie uchádzača**

Dolu podpísaný čestne prehlasujem, že:

1. Riešenie uvedené v tejto cenovej ponuke zodpovedá svojimi parametrami špecifikácii a požiadavkám verejného obstarávateľa na predmet zákazky a požadovaným náležitostiam uvedeným v súťažných podkladoch.
2. Cena predmetu zákazky za obstarávaný predmet je uvedená na základe vlastných prepočtov, berie do úvahy všetky skutočnosti, ktoré sú nevyhnutné na úplné a riadne plnenie zmluvy, pričom do ceny sú zahrnuté všetky náklady spojené s požadovaným predmetom zákazky.

***V ……………….…….., dňa ....................***  *……………………………….......................*

 *[vypísať meno, priezvisko a funkciu*

*oprávnenej osoby uchádzača]*

*Poznámka:*

* *podpis uchádzača alebo osoby oprávnenej konať za uchádzača*

*(v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov)*

# **A.4 PODMIENKY ÚČASTI**

## Osobné postavenie

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona o verejnom obstarávaní Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona o verejnom obstarávaní, dokladmi podľa § 32 ods. 2 zákona o verejnom obstarávaní, resp. podľa § 32 ods. 4 a 5 zákona o verejnom obstarávaní.

Hospodársky subjekt môže predbežne nahradiť doklady na preukázanie splnenia podmienok účasti JED podľa § 39 ods. 1 zákona **o verejnom obstarávaní**. Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona **o verejnom obstarávaní**.

Uchádzač zapísaný v zozname hospodárskych subjektov podľa zákona o verejnom obstarávaní nie je povinný v procese verejného obstarávania predkladať doklady podľa § 32 ods. 2 zákona o verejnom obstarávaní.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona o verejnom obstarávaní alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť.

Upozornenie:

V prípade, ak uchádzač nepreukazuje splnenie podmienok účasti spôsobom podľa § 152 ods. 4 zákona o verejnom obstarávaní, ale predkladá doklady podľa § 32 ods. 2 zákona o verejnom obstarávaní , upozorňuje verejný obstarávateľ, že uchádzač nie je povinný predkladať doklady podľa § 32 ods. 2. písm. a), b), c), d) (s výnimkou potvrdenia, že nie je v likvidácii) a písm. e) zákona o verejnom obstarávaní, nakoľko je verejný obstarávateľ oprávnený použiť údaje z informačných systémov verejnej správy. Ak uchádzač nepredloží doklad podľa § 32 ods. 2 písm. a) zákona o verejnom obstarávaní, je povinný na účely preukázania podmienky podľa § 32 ods. 1 písm. a) zákona o verejnom obstarávaní poskytnúť verejnému obstarávateľovi údaje potrebné na vyžiadanie výpisu z registra trestov. Uvedená podmienka podľa § 32 ods. 2 písm. a) zákona o verejnom obstarávaní sa netýka registra trestov pre právnické osoby a registra trestov pre fyzické osoby s obvyklým pobytom mimo územia SR, nakoľko tieto doklady nie je verejný obstarávateľ oprávnený získať z informačných systémov verejnej správy podľa osobitného predpisu. Podmienka možnosti získania dokladov podľa § 32 ods. 2 písm. b), c), d), e) zákona o verejnom obstarávaní z informačných systémov verejnej správy sa netýka subjektov so sídlom alebo miestom podnikania mimo Slovenskej republiky.

## Finančné a ekonomické postavenie

Podmienky účasti vo verejnom obstarávaní podľa § 33 zákona o verejnom obstarávaní týkajúce sa finančného a ekonomického postavenia:

### § 33 ods. 1 písm. a) zákona o verejnom obstarávaní .

Uchádzač preukazuje svoje finančné a ekonomické postavenie vyjadrením banky alebo pobočky zahraničnej banky.

Verejný obstarávateľ požaduje predloženie vyjadrenia alebo ekvivalentného dokladu od banky alebo pobočky zahraničnej banky alebo zahraničnej banky (banka), v ktorej má uchádzač vedený účet, o schopnosti uchádzača plniť finančné záväzky, ktoré musí obsahovať informáciu o tom, že uchádzač nie je v nepovolenom debete, v prípade splácania úveru, dodržuje splátkový kalendár a že jeho bežný účet nie je predmetom exekúcie. Uvedené vyjadrenie nesmie byť staršie ako tri mesiace ku dňu predkladania ponúk.

K vyjadreniu banky/bánk alebo ekvivalentnému/ekvivalentným dokladu/dokladom uchádzač zároveň predloží čestné vyhlásenie potvrdené/podpísané štatutárnym orgánom uchádzača, že nemá vedené účty ani záväzky v inej/iných banke/bankách ako tej/tých, od ktorej/ktorých predložil vyššie uvedené potvrdenie/potvrdenia, resp. ich ekvivalentné doklady.

### § 33 ods. 1 písm. d) zákona o verejnom obstarávaní.

Uchádzač predloží prehľad o celkovom obrate a ak je to vhodné, prehľad o dosiahnutom obrate
v oblasti, ktorej sa predmet zákazky alebo koncesie týka, najviac za posledné tri hospodárske roky,
za ktoré sú dostupné v závislosti od vzniku alebo začatia prevádzkovania činnosti.

Verejný obstarávateľ požaduje predloženie prehľadu o celkovom obrate, podpísaného uchádzačom, jeho štatutárnym orgánom alebo iným oprávneným zástupcom uchádzača, ktorý je oprávnený konať v mene uchádzača v záväzkových vzťahoch, v ktorom uchádzač preukáže objem obratu dosiahnutý za posledné tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti, v min. kumulatívnej výške **3 000 000,00** EUR bez DPH v súhrne za všetky požadované hospodárske roky.

Prehľad o celkovom obrate uchádzač podloží výkazmi ziskov a strát alebo výkazmi o príjmoch
a výdavkoch za posledné tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti.

V prípade ak sa účtovné závierky uchádzača nachádzajú vo verejnej časti registra účtovných závierok, ktorý je zverejnený na stránke [www.registeruz.sk](http://www.registeruz.sk), verejný obstarávateľ bude akceptovať predloženie dokladu, v ktorom bude uvedený odkaz na takto zverejnené účtovné závierky uchádzača.

V prípade, že doklady predkladá uchádzač so sídlom mimo územia Slovenskej republiky, musí predložiť doklady ekvivalentné k výkazu ziskov a strát alebo výkazu o príjmoch a výdavkoch, ktorými preukazuje splnenie podmienok účasti v pôvodnom jazyku a súčasne musia byť úradne preložené
do slovenského jazyka, okrem dokladov predložených v českom jazyku. V prípade zistenia rozdielov v obsahu dokladov predložených v pôvodnom jazyku a preložených dokladov v slovenskom jazyku,
je rozhodujúci úradný preklad v slovenskom jazyku.

Ak uchádzač so sídlom mimo Slovenskej republiky z objektívnych dôvodov nevie predložiť takto overené doklady, predloží o tejto skutočnosti čestné vyhlásenie aj s uvedením objektívneho dôvodu, v ktorom bude zároveň uvedená aj výška obratu za príslušné hospodárske roky.

Na vyčíslenie uvedených obratov sa pri prepočte inej meny na menu euro použije kurz Európskej centrálnej banky platný v deň odoslania oznámenia o vyhlásení verejného obstarávania
na uverejnenie v Úradnom vestníku EÚ.

V prípade, že uchádzač využije na preukázanie finančného a ekonomického postavenia finančné zdroje inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej zdrojmi mieni preukázať svoje finančné a ekonomické postavenie, že táto osoba poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia musí preukázať splnenie podmienky účasti týkajúce
sa osobného postavenia okrem § 32 ods. 1 písm. e) zákona o verejnom obstarávaní a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní. Verejný obstarávateľ môže u osoby, ktorej zdroje majú byť použité na preukázanie finančného a ekonomického postavenia, hodnotiť existenciu dôvodu na vylúčenie podľa § 40 ods. 8 zákona o verejnom obstarávaní.

V prípade uchádzača, ktorého tvorí skupina dodávateľov zúčastnená na verejnom obstarávaní, požaduje sa preukázanie splnenia podmienok účasti podľa tohto bodu súťažných podkladov
za všetkých členov skupiny spoločne.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich postavenie podľa
 § 33 zákona o verejnom obstarávaní musí byť zrejmé splnenie minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Hospodársky subjekt môže predbežne nahradiť doklady na preukázanie splnenia podmienok účasti JED podľa § 39 ods. 1 zákona **o verejnom obstarávaní**.

## Technická spôsobilosť alebo odborná spôsobilosť

Podmienky účasti vo verejnom obstarávaní podľa § 34 zákona o verejnom obstarávaní týkajúce sa technickej alebo odbornej spôsobilosti:

1. § 34 ods. 1 písm. a) zákona o verejnom obstarávaní,

2. § 35 v spojení s § 34 ods. 1 písm. d) zákona o verejnom obstarávaní,

3. § 36 v spojení s § 34 ods. 1 písm. h) zákona o verejnom obstarávaní.

### § 34 ods. 1 písm. a) zákona o verejnom obstarávaní

Verejný obstarávateľ požaduje predložiť zoznam dodaných tovarov za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní, ak referencia nebola vyhotovená podľa § 12 zákona o verejnom obstarávaní, dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie. Referenciou je elektronický dokument, obsahujúci potvrdenie o poskytnutí služby na základe zmluvy alebo rámcovej dohody uzatvorenej podľa zákona o verejnom obstarávaní, ktorý obsahuje náležitosti podľa § 12 ods. 2 zákona o verejnom obstarávaní.

Ak bude v predložených dokumentoch uvedená cena plnenia v inej mene ako euro, použije sa na prepočet z inej meny na euro kurz Európskej centrálnej banky platný v deň odoslania oznámenia o vyhlásení verejného obstarávania na zverejnenie v Úradnom vestníku EÚ.

V prípade predloženia zoznamu dodaných tovarov musí zoznam obsahovať min. údaje:

1. názov projektu/zákazky,
2. stručný popis predmetu zákazky
3. čas realizácie/plnenia projektu/zákazky, t. j. od - do (mesiac, rok),
4. názov a sídlo odberateľa/objednávateľa projektu/zákazky,
5. finančný objem projektu/zákazky v eur bez DPH.

Minimálna požadovaná úroveň štandardov:

Zoznamom poskytnutých služieb uchádzač preukáže dodanie tovarov rovnakého alebo obdobného charakteru a rozsahu ako je predmet zákazky.

Obdobným rozsahom zákazky sa rozumie dodávka tovarov a služieb v oblasti IT pre dodávky a inštalácie hardvérových komponentov najmä pre dátové centrá a serverovne v kumulatívnej hodnote min. 1 000 000 EUR bez DPH. Uchádzač môže požadovaný rozsah a charakter preukázať jednou zmluvou alebo kombináciou viacerých zmlúv.

### § 35 zákona o verejnom obstarávaní

vo väzbe na § 34 ods. 1 písm. d) zákona o verejnom obstarávaní verejný obstarávateľ požaduje predložiť doklad, ktorým bude certifikát v oblasti zabezpečenia kvality podľa normy ISO 9001 v oblasti informačných technológií, alebo ekvivalent, resp. rovnocenný dôkaz o opatreniach na zabezpečenie kvality pre uvedenú oblasť, resp. oblasť rovnocennú predmetu zákazky podľa požiadaviek na vystavenie príslušného certifikátu.

 **3.3 § 36 zákona o verejnom obstarávaní**

vo väzbe na § 34 ods. 1 písm. h) zákona o verejnom obstarávaní verejný obstarávateľ požaduje predložiť platný certifikát enviromentu ISO 14001 alebo ekvivalent. Verený obstarávateľ uzná ako rovnocenné certifikáty vydané orgánmi z členských štátov. Verejný obstarávateľ uzná aj iné dôkazy predložené uchádzačom, ktoré sú rovnocenné opatreniam environmentálneho riadenia podľa požiadaviek na vystavenie príslušného certifikátu.

Uchádzač môže na preukázanie technickej alebo odbornej spôsobilosti využiť technické alebo odborné kapacity inej osoby, bez ohľadu na ich právny vzťah v čase podania ponuky. V takom prípade musí uchádzač verejnému obstarávateľovi preukázať, že pri plnení Zmluvy o dielo bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s osobou, ktorej technickými alebo odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí preukázať splnenie podmienky účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní; oprávnenie poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) zákona o verejnom obstarávaní, uchádzač môže využiť kapacity inej osoby len, ak táto bude reálne vykonávať služby, na ktoré sa kapacity využívajú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona o verejnom obstarávaní.

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa technickej alebo odbornej spôsobilosti za všetkých členov skupiny spoločne.

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na uverejnenie v Úradnom vestníku EÚ.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 34 a § 35 zákona o verejnom obstarávaní musí byť zrejmé splnenie minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Hospodársky subjekt môže predbežne nahradiť doklady na preukázanie splnenia podmienok účasti JED podľa § 39 ods. 1 zákona o verejnom obstarávaní.

# **B.1 OPIS PREDMETU ZÁKAZKY**

**Špecifikácia a rozsah predmetu zákazky**

|  |  |  |
| --- | --- | --- |
| **p.č.** | **Tech. zariadenie** | **Počet** |
| 1. | *Blade šasi* | .... ks\* |
| 2. | *Blade server* | 12 ks |
| 3. | *Licencie operačného systému* | 1 ks |
| 4. | *Licencie virtualizácie vSphere* | 1 ks |
| 5. | *Diskové pole* | 1 |
| 6. | *FC SAN prepínač* | 2 ks |

\* je požadovaný 1ks ale je možné zabezpečiť aj dodaním 2 ks šasi s minimálne šiestimi pozíciami pre blade servre - **(doplní sa po ukončení VO na základe víťaznej ponuky)**

Blade šasi

|  |  |
| --- | --- |
| **Produkt/Parameter** | **Požiadavky** |
| **Celkový počet pozícií pre servery** | Minimálne 12 ks požadovaných blade serverov, šasi musí byť nakonfigurované tak, aby umožnilo súčasné osadenie všetkých požadovaných typov blade serverov. Túto požiadavku je možné zabezpečiť aj dodaním 2 ks šasi s minimálne šiestimi pozíciami pre blade servre, pričom každé šasi musí spĺňať nižšie uvedené požiadavky.  |
| **Celkový počet pozícií pre pripojovacie prvky** | Minimálne 4 ks alebo tak, aby bolo možné redundandne splniť celkový požadovaný počet rozhraní zo serverov (Ethernet aj FC). |
| **Napájanie** | Plne redundantné, vymeniteľné za chodu, s čo najvyššou účinnosťou napájacích zdrojov. |
| **Chladenie / ventilátory** | Plne redundantné, vymeniteľné za chodu. |
| **Správa a manažment** | Navzájom redundantné servisné procesory alebo karty pre vzdialený systémový manažment šasi, serverov a pripojovacích prvkov, za chodu meniteľné, možnosť pripojiť manažment šasi pomocou grafického výstupu na externý monitor. Zároveň umožňuje centrálne riešiť aktualizáciu ovládačov a FW edícií pre servery, centrálne sleduje stav infraštruktúry a vie informovať o HW incidentoch.  |
| **Pripojenie na LAN** | Šasi musia byť osadené navzájom redundantnými aktívnymi sieťovými prvkami. Požadujeme externú konektivitu min. 10/25Gbps. Osadenie externých portov zo šasi **:** min. 12 x 10Gbps SFP+ SR spolu s optickými káblami min. 15m dĺžky. |
| **Pripojenie na SAN** | Šasi musia byt osadené navzájom redundantnými SAN prvkami. Požadujeme minimálne 32Gbps konektivitu do externého prostredia. Požadujeme natívnu integráciu ponúkaných prvkov do SAN prostredia.Osadenie externých portov zo šasi **:** min. 8 x 16/32Gb FC spolu s optickými káblami min. 15m dĺžky pre pripojenie do SAN prepínača. |
| **Napájanie** | požiadavka na pripojenie šasi cez minimálne dve samostatné vetvy napájania. Zapojenie musí zvládnuť výpadok jednej vetvy aj v prípade šasi plne osadeného servermi a modulmi. |
| **Servisná podpora** | min. 5 rokov servisná podpora v mieste inštalácie, v režime 24x7 s garantovanou dobou odozvy do 4 hodín a garantovanou dobou opravy do 24 hodín. Oprava zariadenia musí byť realizovaná priamo výrobcom alebo jeho lokálnym autorizovaným servisným partnerom (zastúpením). |
| **Inštalácia** | Požaduje sa hardvérová inštalácia a implementáciu (nasadenie do existujúceho prostredia) technikom s platným certifikátom výrobcu pre danú typovú radu zariadení, overenie funkčnosti a odovzdanie zariadenia v odporúčanom nastavení výrobcu.Počas inštalácie je možné na požiadanie nakonfigurovať aj pripojenie šasi na vzdialený dohľad do servisného centra výrobcu alebo autorizovaného servisného partnera. |
| **Prevedenie** | 19“ rack, výška max. 10U |

Blade server

|  |  |
| --- | --- |
| **Produkt/Parameter** | **Požiadavky** |
| **Procesory** | Model servera s dvomi procesormi typu x86. Server musí byť preukázateľne schopný dosiahnuť výsledok v teste SPECspeed®2017\_fp\_base aspoň 160 bodov (pri osadení dvoma procesormi). Benchmark musí byt verejne dostupný na stránke spec.org a musí byt uvedený pre konkrétny ponúkaný model.Požadujeme osadenie dvomi procesormi. |
| **Pamäť** | 512 GB, DDR4 Registered min. 2933MHz, pričom je možné kapacitu pamäte navýšiť na min. 1536 GB iba dokúpením pamäťových modulov |
| **Ethernet adaptér** | Minimálne 4x 10Gb/s pripojenie k externému prostrediu, zabezpečujúce redundantné a vysoko dostupné pripojenie servera na externú LAN infraštruktúru. |
| **FC adaptér** | Minimálne 2 x 16Gb/s Fibre Channel pripojenie k externému prostrediu, zabezpečujúce redundantné a vysoko dostupné pripojenie servera na externú SAN infraštruktúru. |
| **Diskový radič** | HW diskový radič s podporou RAID 0/1/5/6, cache min. 2GB zálohovaná batériou alebo ekvivalentným spôsobom.  |
| **Pevné disky** | Minimálne 2 pozície pre HDD/SSD typu SAS alebo SATA veľkosti 2.5", všetky disky za chodu meniteľné / dopĺňateľné, osadené min 2x 480GB, typ SATA SSD, použitie typu mixed use. |
| **USB port** | Minimálne jeden USB port prístupný zvonku. |
| **PCI sloty** | Minimálne 1 voľný rozširujúci slot PCI-Express min. Gen3. |
| **Bezpečnosť** | TPM modul 2.0 |
| **Grafický adaptér**  | Integrovaný grafický adaptér.  |
| **Správa a manažment**  | * hardvérový komponent nezávislý od operačného systému formou vzdialenej grafickej KVM konzoly
* možnosť pripojenia vzdialených médií, napr. CD ROM, DVD ROM, ISO image, USB kľúč, FDD, adresár
* možnosť štartu, reštartu a shutdown serveru cez sieť LAN, nezávisle od OS
* možnosť centrálne manažovať firmware pre všetky servery v šasi
* možnosť automaticky registrovať servisné incidenty celej navrhovanej infraštruktúry priamo u výrobcu
* rozšírená bezpečnostná ochrana na úrovni BIOSu servera
* verifikácia autenticity FW
* automatická obnova poškodeného / neautentického FW servera
* pravidelné skenovanie FW
 |
| **Servisná podpora** | min. 5 rokov servisná podpora v mieste inštalácie, v režime 9x5 s garantovanou dobou odozvy do nasledujúceho pracovného dňa a garantovanou dobou opravy do 2 dní. Oprava zariadenia musí byť realizovaná priamo výrobcom alebo jeho lokálnym autorizovaným servisným partnerom (zastúpením). |
| **Prevedenie** | Server typu blade, kompatibilný s požadovaným serverovým šasi. |

Licencie operačného systému

|  |  |
| --- | --- |
| **Produkt/Parameter** | **Požiadavky** |
| **Funkcionalita licencií operačného systému** | Je potrebné dodať licencie, pre možnosť vytvorenia virtualizácie v klastrovom režime, na všetky CPU jadrá 9 dodaných serverov HW infraštruktúry typu x86, ktorý umožňuje v rámci virtualizačnej vrstvy inštalovať a licenčne pokryť neobmedzený počet virtuálnych serverov typu Windows min. verzie 2022.Vrátane podpory pre prechod na novšiu verziu počas 3 rokov. |

Licencie virtualizácie vSphere

|  |  |
| --- | --- |
| **Produkt/Parameter** | **Požiadavky** |
| **vSphere** | Je potrebné dodať licencie vSphere, pre možnosť vytvorenia virtualizácie v klastrovom režime, na všetky CPU jadrá 3 dodaných serverov HW infraštruktúry typu x86, ktorý poskytuje minimálne live migráciu virtuálnych serverov. Vrátane podpory pre prechod na novšiu verziu počas 5 rokov. |

Diskové pole

|  |  |
| --- | --- |
| **Parameter** | **Minimálne požiadavky** |
| **Prevedenie** | Diskové pole v All-Flash prevedení s vlastnosťami vysokej dostupnosti. Diskové pole musí byť montovateľné do 19" Racku a musí obsahovať potrebné príslušenstvo potrebné na montáž do racku. Prevedenie max. 2U. |
| **Dostupnosť** | Pre navrhované diskové pole musí výrobca garantovať aspoň 99,9999% dostupnosť dát. Uchádzač predloží certifikát, prípadne iný dokument výrobcu s garantovanou dostupnosťou, ktorý je dostupný na verejných stránkach výrobcu.Výmena ľubovoľného vadného komponentu za prevádzky bez prerušenia prístupu k dátam. Aktualizácia FW na kontroléroch a diskoch bez prerušenia chodu aplikácií. |
| **Napájanie** | Redundantné jednofázové 230V, z dvoch nezávislých zdrojov elektrického napätia, napájacie káble. |
| **Cache pamäť**  | Min. 256GB DRAM |
| **Radiče diskového poľa** | 2ks v zapojení aktív/aktív. Radiče diskového poľa musia poskytovať IO prístup ku každému volumu cez host porty všetkých radičov diskového poľa.Podpora online rozšírenia diskového poľa na vyšší/novší modelový rad výmenou len radičov diskového poľa prípadne možnosťou natívnej replikácie na vyšší/novší modelový rad s minimalizáciou času výpadku.  |
| **Host porty** | Minimálne 8x 32Gb Fibre channel vrátane SFP+ modulov a min. 4x 10Gb SFP+ LAN pre účely replikácie dát medzi diskovými poliami. Možnosť rozšírenia FC portov o 8x 32Gb FC. |
| **Podporované typy diskov** | Podporuje SSD disky, rotačné SAS disky, rotačné NLSAS disky.Umožňuje mixovanie rotačných a SSD/Flash diskových modulov rovnakého fyzického prevedenia, ale rôznych kapacít, prípadne výkonových parametrov v rámci jedného kontroléra alebo jednej diskovej police. |
| **Požadované dátové disky** | Aspoň 12x min. 3,8TB NVME alebo SAS SSD.Minimálna požadovaná kapacita 27TiB v RAID6, pričom „hot spare“ priestor je distribuovaný cez všetky diskové moduly v RAID skupine alebo ekvivalent (minimálne s jedným spare diskom v prípade štandardného RAID 6) bez zohľadnenia úspor deduplikáciou a kompresiou.  |
| **Spare disky** | Diskové pole musí umožňovať správu spare priestoru alebo používať Spare disky.V prípade, ak diskové pole používa dedikované disky pre Spare, požadujeme:1x min. 3,8TB SSD SFF alebo NVMe. |
| **Ochrana dát** | Diskové pole musí podporovať RAID úroveň zabezpečenia dát pri výpadku ľubovoľných dvoch diskov aj v rámci jednej diskovej/RAID skupiny.Umožňuje online rozšírenie RAID skupiny pridaním disku (bez prerušenia chodu aplikácií).  |
| **Performance požiadavky** | Min. 130k IOPS pre 8k random blok 50/50 čítanie/zápis pre Thin volumy.Min. 60k IOPS pre 8k random blok 50/50 čítanie/zápis pre volumy s deduplikáciou a kompresiou. |
| **Rozšírenie kapacity** | Systém umožňuje ďalšie rozširovanie fyzickej kapacity minimálne na 200 diskov. |
| **Príslušenstvo** | 8ks optické Multi-mode káble OM4, 5m. |
| **SW vlastnosti** | Licencie pre správu poľa musia byť časovo neobmedzené, licencované na celú dodávanú kapacitu diskového poľa a musia umožňovať správu RAID, tvorbu LUN a ich publikovanie k serverom.Podporuje šifrovanie dát uložených na SSD a HDD diskov minimálne podľa štandardu FIPS 140-2.Inline kompresia a deduplikácia dát voliteľná pre jednotlivé volumy na SSD diskoch. Online rekonfigurácia volumov na Thin volumy bez použitia kompresie a deduplikácie.Nastavenie QoS Vytváranie Snapshotov volumov, obnova dát volumu zo Snapshotov. Storage Snapshoty musia byť aplikačne konzistentné minimálne pre VMware volumy, MS SQL a Oracle databázy bez potreby používania skriptov.  |
| **Podpora replikácie** | Synchrónna a Asynchrónna replikácia dát na úrovni radičov diskového poľa cez FC SAN a LAN infraštruktúru.Synchrónna replikácia musí umožňovať vytvorenie volumov s vysokou dostupnosťou. Takéto volumy majú synchrónne kópie na druhom diskovom poli. V prípade výpadku primárnej kópie sa I/O operácie automaticky a online presunú na sekundárnu kópiu transparentne voči pripojeným serverom.Asynchrónna replikácia musí umožňovať replikáciu volumu na diskové pole v inej lokalite. |
| **Správa zariadenia** | Jednotná grafická konzola a príkazový riadok (CLI) pre správu a monitoring diskového poľa.Monitorovací a analytický nástroj s vlastnosťami:• Dashboard základných informácií• kapacitné a výkonové trendy• zobrazenie výkonnostných parametrov vyťaženia volumov • historické údaje o kapacite a výkone min. 6 mesiacov• historické údaje o stave zariadenia a jeho komponentov |
| **Podpora operačných systémov** | Minimálne Microsoft Windows 2016 a novší, Microsoft Windows Hyper-V, Vmware vSphere min. v6.x a 7.x, , Red Hat 7 a 8, SuSE Linux 12 a 15, Oracle VM 3.4 |
| **Inštalácia** | Požaduje sa hardvérová inštalácia technikom s platným certifikátom výrobcu pre danú typovú radu zariadení, overenie funkčnosti a odovzdanie zariadenia v odporúčanom nastavení výrobcu.Inštalácia musí mať možnosť obsahovať pripojenie na vzdialený dohľad servisného centra výrobcu. |
| **Servisná podpora** | 5 rokov záruka, v mieste inštalácie, 24x7 s garantovanou dobou opravy do 24 hodín. Oprava zariadenia musí byť realizovaná priamo výrobcom alebo jeho lokálnym autorizovaným servisným partnerom (zastúpením).Výrobca počas obdobia HW servisnej podpory garantuje výmenu Flash/SSD modulov v prípade ich výpadku bez ohľadu na počet prepisov ich RAW kapacity v čase jeho vzniku. |

FC SAN prepínač

|  |  |
| --- | --- |
| **Parameter** | **Minimálne požiadavky** |
| **Technológia** | min. 32Gb/s Fibre Channel 24-portový prepínač  |
| **Kompatibilita** | Požadujeme plnú kompatibilitu s dnes používanými prepínačmi Brocade, ktorých originálnym výrobcom je spoločnosť Broadcom. |
| **Počet portov** | Aktivované a osadené všetky porty SFP+ 32Gb SW modulmi. |
| **Príslušenstvo** | 7ks optické Multi-mode káble OM4, 2m.7ks optické Multi-mode káble OM4, 5m. |
| **Montážne prevedenie** | 1U montovateľné do 19" racku. |
| **Správa prepínačov** | Grafické rozhranie a príkazový riadok. |
| **Inštalácia** | Požaduje sa hardvérová inštalácia technikom s platným certifikátom výrobcu pre danú typovú radu zariadení, overenie funkčnosti a odovzdanie zariadenia v odporúčanom nastavení výrobcu. |
| **Servisná podpora** | 5 rokov záruka, v mieste inštalácie, 24x7 s garantovanou dobou opravy do 24 hodín. Oprava zariadenia musí byť realizovaná priamo výrobcom alebo jeho lokálnym autorizovaným servisným partnerom (zastúpením). |

# **B.2 SPÔSOB URČENIA CENY**

1. Uchádzačom navrhovaná zmluvná jednotková cena za poskytnutie požadovaného predmetu zákazky, uvedená v ponuke uchádzača, bude vyjadrená v EUR (€), na dve desatinné miesta a cena celkom
za jednotlivé položky bude vypočítaná ako súčin množstva a jednotkovej ceny zaokrúhlenej
na 2 desatinné miesta.
2. Výpočet ceny je uvedený v tabuľke v časti A.2 VZOR ŠTRUKTÚROVANÉHO ROZPOČTU CENY ZMLUVY.
3. Uchádzačom navrhovaná cena musí byť stanovená podľa zákona NR SR č. 18/1996 Z. z. o cenách v znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a vyjadrená v eurách. Určenie ceny a spôsob jej určenia musí byť zrozumiteľný a jasný.
4. Uchádzačom navrhovaná zmluvná cena za poskytnutie požadovaného predmetu zákazky, uvedená v ponuke uchádzača v návrhu zmluvy/zmlúv bude vyjadrená v mene EUR bez dane z pridanej hodnoty (ďalej len „DPH“), ako aj s DPH.
5. Uchádzač stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov.
6. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy/zmlúv, pričom do svojich cien zahrnie všetky náklady spojené s plnením predmetu zákazky, uvedené v časti súťažných podkladov *B.3 OBCHODNÉ PODMIENKY POSKYTNUTIA PREDMETU ZÁKAZKY,* vrátane časti súťažných podkladov *B.1 OPIS PREDMETU ZÁKAZKY* a časti súťažných podkladov *B.2 SPÔSOB URČENIA CENY.*
7. Víťazný uchádzač ku každej oceňovanej položke štruktúrovaného rozpočtu ceny zmluvy, podľa vzoru uvedeného v časti súťažných podkladov *A.2 VZOR ŠTRUKTÚROVANÉHO ROZPOČTU CENY ZMLUVY*, uvedie k navrhovanej zmluvnej cene aj jednotkovú cenu. Do príslušnej položky musia byť započítané všetky náklady, ktoré s ňou bezprostredne súvisia. Navrhovaná zmluvná cena za poskytnutie predmetu zákazky musí obsahovať cenu za celý požadovaný predmet zákazky, t. j. súčet všetkých medzisúčtov alebo súčinov jednotkovej ceny a množstva. Navrhovaná zmluvná cena za poskytnutie predmetu zákazky musí obsahovať cenu za celý požadovaný predmet zákazky, čiže súčet všetkých položiek, ktorý vychádza z uchádzačom ocenených položiek podľa časti súťažných podkladov *A.2 VZOR ŠTRUKTÚROVANÉHO ROZPOČTU CENY ZMLUVY.*
8. Pri určovaní cien jednotlivých položiek je potrebné vziať do úvahy pokyny na zhotovenie ponuky uvedené v týchto súťažných podkladoch.
9. Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu v štruktúrovanom rozpočte ceny v časti súťažných podkladov *A.2 VZOR ŠTRUKTÚROVANÉHO ROZPOČTU CENY ZMLUVY* uvedie v zložení:
* navrhovaná zmluvná cena v EUR bez DPH,
* výška DPH v EUR,
* navrhované zmluvné ceny v EUR vrátane DPH.
1. Ak uchádzač nie je zdaniteľnou osobou pre DPH, uvedie navrhovanú zmluvnú cenu v EUR. **Skutočnosť, že nie je zdaniteľnou osobou pre DPH, uchádzač uvedie v ponuke.**
2. Zmluvná cena za predmet zákazky bude zaplatená v mene EUR.
3. DPH v zákonnej výške zaplatí verejný obstarávateľ uchádzačovi ako zdaniteľnej osobe registrovanej v Slovenskej republike v súlade so zákonom č. 222/2004 Z. z. o dani z pridanej hodnoty v znení neskorších predpisov v EUR. DPH zaplatí verejný obstarávateľ uchádzačovi ako zdaniteľnej osobe registrovanej v inom členskom štáte EÚ, resp. v tretej krajine podľa platných právnych predpisov.
4. Ďalšie požiadavky a podmienky poskytnutia predmetu zákazky sú uvedené v časti súťažných podkladoch *B.3 Obchodné podmienky POSKYTNUTIA predmetu zákazky.*

# **B.3 OBCHODNÉ PODMIENKY POSKYTNUTIA PREDMETU ZÁKAZKY**

1. Výsledkom tohto verejného obstarávania bude uzatvorenie Kúpnej zmluvy. Návrh zmluvy je uvedený v **Prílohe č. 2** súťažných podkladov.
2. Zmluva bude uzatvorená podľa slovenského právneho poriadku a na prípadné riešenie sporov budú príslušné slovenské súdy a slovenské procesné právne predpisy.
3. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.
4. Povinnosťou úspešného uchádzača je strpieť výkon kontroly/auditu/overovania súvisiaceho
s poskytovaním služieb, a to kedykoľvek počas účinnosti Zmluvy o poskytnutí NFP, a to oprávnenými osobami a poskytnúť im požadovanú súčinnosť.

**B.4 JEDNOTNÝ EURÓPSKY DOKUMENT**

1. Splnenie podmienok účasti možno predbežne nahradiť v zmysle § 39 zákona jednotným európskym dokumentom (ďalej aj JED). Z predmetného dokumentu predloženého uchádzačom musí byť jednoznačne zrejmé, že rozsahom, obsahom aj spôsobom spĺňa podmienky účasti preukazované JED-om, stanovené verejným obstarávateľom v bode III.1 oznámenia o vyhlásení verejného obstarávania.

2. V súlade s § 36 ods. 6 zákona môže verejný obstarávateľ na zabezpečenie riadneho priebehu verejného obstarávania kedykoľvek v jeho priebehu požiadať uchádzača o predloženie dokladu alebo dokladov nahradených jednotným európskym dokumentom.

3. Jednotný európsky dokument v editovateľnej forme je možné stiahnuť z webového sídla ÚVO (www.uvo.gov.sk).

JED a manuál je zverejnený na stránke UVO : <https://www.uvo.gov.sk/legislativametodika-dohlad/jednotny-europsky-dokument-605.html>.

JED musí byť podpísaný štatutárnym orgánom uchádzača alebo osobou oprávnenou konať v mene uchádzača.

**Údaje o verejnom obstarávateľovi, potrebné na vyplnenie Jednotného európskeho dokumentu:**

Odkaz na uverejnené výzvy na predkladanie ponúk na vnútroštátnej úrovni:

Evidenčné číslo spisu, ktoré pridelil verejný obstarávateľ: 07164/2022/45

Identifikácia obstarávateľa: Ministerstvo spravodlivosti Slovenskej republiky

Názov alebo skrátený opis obstarávania: Plán obnovy a odolnosti – HyperV cluster – serverovská farma

# **Príloha č. 1 Formuláre Vyhlásení uchádzača a plnomocenstiev uchádzača**

## Príloha č. 1A súťažných podkladov

vyhlásenia uchádzača

uchádzač *(obchodné meno a sídlo/miesto podnikania uchádzača alebo obchodné mená a sídla/miesta podnikania všetkých členov skupiny dodávateľov)\** ........................ **týmto vyhlasuje, že**

súhlasí s podmienkami verejného obstarávania **Plán obnovy a odolnosti – HyperV cluster – serverovská farma***,* ktoré sú určené v súťažných podkladoch a v iných dokumentoch poskytnutých verejným obstarávateľom v lehote na predkladanie ponúk,

berie na vedomie, že spracúvanie osobných údajov verejným obstarávateľom, ktoré ako uchádzač uviedol v ponuke, je zákonné, vykonávané v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a so zákonom č. 18/2018 Z. z. o ochrane osobných údajov a o zmene a doplnení niektorých zákonov a dobrými mravmi a na relevantnom právnom základe,

je dôkladne oboznámený s celým obsahom súťažných podkladov, návrhom zmlúv, vrátane všetkých príloh zmlúv, všetky doklady, dokumenty,

vyhlásenia a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a

nie je členom skupiny dodávateľov, ktorá ako iný uchádzač predkladá ponuku.

v..........................................dňa...........................

..................................................

 meno a podpis uchádzača\*

*doplniť podľa potreby\**

*Pozn.: POVINNÉ*

## Príloha č. 1B súťažných podkladov

plnomocenstvo pre člena skupiny dodávateľov

**Splnomocniteľ/splnomocnitelia:**

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO člena skupiny dodávateľov (ak ide o fyzickú osobu - podnikateľa)*

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO člena skupiny dodávateľov (ak ide o fyzickú osobu- podnikateľa)*

*(doplniť podľa potreby)*

**udeľuje/ú plnomocenstvo**

**Splnomocnencovi – lídrovi skupiny dodávateľov:**

1. *Obchodné meno, sídlo, údaj o zápise, IČO lídra skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO lídra skupiny dodávateľov (ak ide o fyzickú osobu)*

na prijímanie pokynov a konanie v mene všetkých členov skupiny dodávateľov vo verejnom obstarávaní **Plán obnovy a odolnosti – HyperV cluster – serverovská farma**a pre prípad prijatia ponuky verejným obstarávateľom aj na konanie v mene všetkých členov skupiny dodávateľov pri podpise zmlúv a komunikácii/zodpovednosti počas plnenia zmlúv, a to v pozícii lídra skupiny dodávateľov.

v..........................dňa...........................

.............................................................

 podpis splnomocniteľa

v..........................dňa...........................

.............................................................

 podpis splnomocniteľa

*(doplniť podľa potreby)*

Plnomocenstvo prijímam:

v..........................dňa...........................

 ..............................................................

 podpis splnomocniteľa

*Pozn.: POVINNÉ, ak je uchádzačom skupina dodávateľov*

## Príloha č. 1C súťažných podkladov

plnomocenstvo pre osobu konajúcu za lídra skupiny dodávateľov

**Splnomocniteľ:**

***1.*** *Obchodné meno, sídlo, údaj o zápise, IČO lídra skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO lídra skupiny dodávateľov (ak ide o fyzickú osobu- podnikateľa)*

**udeľuje plnomocenstvo**

**Splnomocnencovi:**

***1.*** *meno, priezvisko a trvalý pobyt osoby konajúcej za lídra skupiny dodávateľov*

na prijímanie pokynov a konanie v mene lídra skupiny dodávateľov vo verejnom obstarávaní **Plán obnovy a odolnosti – HyperV cluster – serverovská farma.**

v..........................dňa...........................

 ..............................................................

 podpis splnomocniteľa

*(doplniť podľa potreby)*

Plnomocenstvo prijímam:

v..........................dňa...........................

 ..............................................................

 podpis splnomocniteľa

*Pozn.: FAKULTATÍVNE*

## Príloha č. 1D súťažných podkladov

 plnomocenstvo pre osobu konajúcu za uchádzača/člena skupiny dodávateľov

**Splnomocniteľ/splnomocnitelia:**

***1.*** *Obchodné meno, sídlo, údaj o zápise, IČO lídra skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO lídra skupiny dodávateľov (ak ide o fyzickú osobu- podnikateľa)*

**udeľuje/ú plnomocenstvo**

**Splnomocnencovi:**

***1.*** *meno, priezvisko a trvalý pobyt osoby konajúcej za lídra skupiny dodávateľov*

na prijímanie pokynov a konanie v mene uchádzača / člena skupiny dodávateľov vo verejnom obstarávaní **Plán obnovy a odolnosti – HyperV cluster – serverovská farma.**

v..........................dňa...........................

 ..............................................................

 podpis splnomocniteľa

v..........................dňa...........................

 ..............................................................

 podpis splnomocniteľa

*(doplniť podľa potreby)*

Plnomocenstvo prijímam:

v..........................dňa...........................

 ..............................................................

 podpis splnomocniteľa